b"\n_START_ARTICLE_\nHidroksamska kislina\n_START_PARAGRAPH_\nHidroksamska kislina je skupina\xc2\xa0organskih spojin\xc2\xa0s\xc2\xa0funkcionalno skupino\xc2\xa0RC(O)N(OH)R', kjer sta R in R' organska dela, CO pa\xc2\xa0karbonilna\xc2\xa0skupina. Gre za\xc2\xa0amide (RC(O)NHR'), pri katerih je du\xc5\xa1ikov center NH substituiran s hidroksilno skupino OH. Pogosto se uporablja kot\xc2\xa0kelator\xc2\xa0kovin.\n_START_SECTION_\nKoordinacijska kemija in biokemija\n_START_PARAGRAPH_\nNa podro\xc4\x8dju koordinacijske kemije\xc2\xa0so\xc2\xa0hidroksamske kisline odli\xc4\x8dni ligandi.\xc2\xa0Lahko oddajo vodikov atom, s \xc4\x8dimer nastanejo\xc2\xa0hidroksamati, ki se ve\xc5\xbeejo na kovinske ione kot bidentatni ligandi. Afiniteta hidroksamatov do feri ionov je tako velika, da je narava razvila dru\xc5\xbeine hidroksamskih kislin, ki delujejo kot \xc5\xbeelezo vezo\xc4\x8de spojine (siderofori) pri bakterijah, ki raztopijo netopne \xc5\xbeelezove(III) spojine. Nastali \xc5\xbeelezovi kompleksi se nato transportirajo v celice, kjer se \xc5\xbeelezov ion odcepi in uporabi za metabolne reakcije._NEWLINE_Ligandi, pridobljeni iz hidroksamske kisline in tiohidroksamske kisline, prav tako tvorijo mo\xc4\x8dne komplekse s svincem(II).\n_START_SECTION_\nDruge uporabe in pojavljanja\n_START_PARAGRAPH_\nHidroksamske kisline se pogosto uporabljajo v flotaciji redkih zemljskih mineralov med koncentracijo ekstrakcijo rud za nadaljnjo obdelavo._NEWLINE_Nekatere hidroksamske kisline (npr. vorinostat, belinostat, panobinostat\xc2\xa0in trikostatin A) so inhibitorji HDAC\xc2\xa0s protirakavimi lastnostmi. Fosmidomicin je naravna hidroksamska kislina in zaviralec 1-deoksi-D-ksiluloza-5-fosfat reduktoizomeraze (DXP reduktoizomeraza). Hidroksamske kisline se tudi raziskujejo za predelavo obsevanega goriva."